**Grozījumi Līgumā starp EUREKA Sekretariātu un Latvijas Republikas Izglītības un zinātnes ministriju**

EUREKA Sekretariāts un Latvijas Republikas Izglītības un zinātnes ministrija ierosina veikt Līgumā starp EUREKA Sekretariātu un Latvijas Republikas Izglītības un zinātnes ministriju (turpmāk – Līgums) šādus grozījumus:

**1.pants**

Izteikt Līguma 4.panta 4.1.punkta b) apakšpunktu šādā redakcijā:

„b) finansiāli atbalstīt atbilstošos Eurostars dalībniekus, izņemot fiziskās personas, no savas valsts kopīgajai programmai Eurostars piešķirtā budžeta atbilstoši projektu secībai galīgajā sarindoto projektu sarakstā, ko ir apstiprinājusi Eurostars ALG, atkarībā no pieejamajiem valsts finanšu līdzekļiem un saskaņā ar Latvijas Republikas tiesību aktiem, kas regulē valsts atbalsta pieškiršanas kārtību dalībai starptautiskās sadarbības programmās pētniecības un tehnoloģiju jomās (Eurostars Nacionālā atbalsta programma);”.

**2.pants**

Izteikt Līguma 5.panta 5.1.punkta trešo teikumu šādā redakcijā:

“Savienības ieguldījums tiks piešķirts EUREKA Sekretariātam ne vēlāk kā 30 dienas pēc pieprasījuma saņemšanas no Latvijas Zinātņu akadēmijas uz kontu LV34UNLA0050003737843, SEB banka, UNLALV2X, ja ir izpildītas visas šī Līguma prasības un ar nosacījumu, ka faktiskajam maksājuma saņēmējam nav liegts saņemt tiešu vai netiešu finansējumu no Eiropas Savienības budžeta, proti, ja tas neparādās Finanšu Regulas 95. pantā sniegtajās datu bāzēs.”

**3.pants**

Izteikt Līguma 5.panta 5.3.punktu šāda redakcijā:

“5.3. Ziņojumi par izmaksām

Nacionālā finansējošā institūcija Latvijas Zinātņu akadēmija ziņojumus par izmaksām EUREKA Sekretariātam sniedz *euro*.”

**4.pants**

Aizstāt Līguma 12.pantā vārdus „Luuk Borg” ar vārdiem „Pedro Santos de Sampaio Nunes”.

**5.pants**

Aizstāt visā Līgumā vārdus „Juris Ekmanis” ar vārdiem „Ojārs Spārītis”.

**6.pants**

Svītrot Līguma Saistību deklarācijas 1.punkta “Finansiālo saistību pārskats” tabulā kolonu “Nacionālajā valūtā”.

**7.pants**

Šie grozījumi ir Līguma neatņemama sastāvdaļa un stājas spēkā dienā, kad to paraksta abas puses. Šie grozījumi sagatavoti divos oriģināleksemplāros latviešu un angļu valodā. Abi teksti ir vienlīdz autentiski.

Izglītības un zinātnes ministrs Vj.Dombrovskis

Valsts sekretāre S.Liepiņa

06.12.2013. 11:43

282

Depkovska, 67047772

anita.depkovska@izm.gov.lv